Moenie vir Tiger toejuig nie, vra Aussie | Netwerk24
05 Desember 2019 05:47
Adam Scott (regs) en Tiger Woods. Foto: Getty Images
Die Aussie Adam Scott besef toeskouers by die Presidentebeker-toernooi sal opgewonde wees om Tiger Woods in aksie te sien, maar hy versoek hulle om die gholfster nie aan te spoor nie – of enigiemand anders in die Amerikaanse span nie.
Scott het in agt aflewerings van die toernooi gespeel en is die enigste lid van die Internasionale span wat ook in 2011 by Royal Melbourne in aksie was, waar volgende week se toernooi aangebied word.
Woods, vanjaar kaptein van die VSA, het die wenpunt in 2011 behaal en Stuff berig Scott sê die Aussie-toeskouers was destyds te gaaf.
Just because it's a home game for the #IntlTeam doesn't mean the #USTeam is going to ignore the cheers. ?? pic.twitter.com/8ZF5aCvtFs
— Presidents Cup (@PresidentsCup) December 3, 2019
“Dit was verlede keer te vriendelik gewees,” sê hy.
“Om doodeerlik te wees, ons soek die voordeel van die tuisskare en ek sal teleurgesteld wees as hulle Tiger of enigiemand anders in die Amerikaanse span entoesiasties aanspoor.”
Die Internasionale span, wat deur Ernie Els aangevoer word, benodig al die hulp wat hulle kan kry. Die span was nog net een keer in die 25 jaar-geskiedenis van die toernooi, in Melbourne in 1998, aan die wenkant.
Dit is ’n jong en onervare groep in teenstelling met die Amerikaners, wat met van die wêreld se topspelers spog soos Woods, Dustin Johnson en Justin Thomas.
“Ek sê nie hulle moet swak sportmangees uitstal nie, maar ons uitdaging was nog altyd om die tuisveldvoordeel te bekom, want dit gebeur min dat sterre soos Tiger en DJ (Johnson) na Australië of Korea reis waar ons hierdie toernooie speel,” sê Scott.
“En die plaaslike toeskouers is net so opgewonde om hulle in aksie te sien soos enigiemand in ons span.
“Maar terwyl ons hulle waardeer, hoef ons hulle nie toe te juig nie.”
Proud to lead this #IntlTeam, which has contributed more than 7,676,566 yards towards growing the game and helping launch a @TheFirstTee chapter in Australia.
Join us at https://t.co/RAnDbNPbau and help us hit our @PresidentsCup goal of 44 MILLION yards.#Citi44MYC pic.twitter.com/Ps7KjsfonG
— Ernie Els (@TheBig_Easy) December 3, 2019
Meer oor: Adam Scott | Presidentebeker | Tiger Woods | Gholf
Day uit Presidentebeker-toernooi